આ પહેલા સુપ્રિમ કોર્ટે ચુકાદો અનામત રાખ્યો હતો. કોર્ટે કહ્યું હતું કે, એડલ્ટરી તલાક માટે આધાર તરીકે રહેશે. આના પરિણામ સ્વરૂપે આપઘાતનાં મામલામાં ઉશ્કેરણીનો કેસ દાખલ થઇ શકશે. આ ઐતિહાસિક ચુકાદા સંભાળાવતા કોર્ટે મહિલાઓની ઇચ્છા, અધિકાર અને સન્માનને સર્વોચ્ચ તરીકે ગણાવીને કહ્યું છે કે, પતિ મહિલાનાં માલિક તરીકે નથી. તેમને સેક્સયુઅલ ચોઇસથી રોકી શકાય નહીં. ચીફ જસ્ટીસ દિપક મિશ્રાએ પોતાના અને જસ્ટીસ ખાનવીલકર તરફથી ચુકાદાને વાંચતા કહ્યુ હતું કે, અમે લગ્નની સામે અપરાધ સાથે સંબંધિત ઇન્ડિયન પીનલ કોડની ૪૯૭ અને સીઆરપીસીની કલમ ૧૯૮ ગેરબંધારણીય જાહેર કરીએ છીએ. અલગથી પોતાનો ચુકાદો વાંચતા જસ્ટીસ નરિમને કલમ ૪૯૭ને જુના કાયદા તરીકે ગણાવીને સહમતી દર્શાવી હતી અને કહ્યું હતું કે, કલમ ૪૯૭ સમાનતાનાં અધિકાર અને મહિલાઓ માટે સમાન અવસરનાં અધિકારનો ભંગ કરે છે. દેશની સર્વોચ્ચ અદાલતે ચુકાદો આપતી વેળા મહિલાઓનાં અધિકારની વાત કરી હતી. ચીફ જસ્ટીસ દિપક મિશ્રાએ કહ્યું હતું કે, હવે સમય આવી ગયો છે કે, એમ કહી દેવામાં આવે કે, પતિ મહિલાનાં માલિક તરીકે નથી. જસ્ટીસ ચંદ્રચુડે કહ્યું હતું કે, આ કાનૂન સ્વૈચ્છિક તરીકે છે. મહિલાની ગરીમાને નુકસાન પહોંચાડે છે. કોર્ટે બીજા દેશોનાં દાખલા આપતા કહ્યું હતું કે, જાપાન, ચીન અને ઓસ્ટ્રેલિયા જેવા દેશોમાં વ્યાભિચાર અપરાધ તરીકે નથી.